બંને સાસુ-વહુએ મસ્તાન કેફેમાં હજુ નાસ્તો શરૂ કર્યો ત્યાં જ પ્રાચીનો મોબાઈલ રણક્યો. રિંગટોન પરથી જ સુધાબહેન સમજી ગયાં કે જયનો જ ફોન હતો – હવે અડધો કલાક સાચો ? પણ ત્યાં તો એમણે પ્રાચીનો વિલાઈ ગયેલો ચહેરો જોયો. સવારના ભૂખ્યા પેટે ગયેલા જયે ટિફિન માટે ફોન કર્યો હતો. બે મિનિટ માટે તો પ્રાચી પણ મૂંઝાઈ ગઈ, પણ બીજી જ પળે ચાલાક પ્રાચીએ કહ્યું, ‘ભાભીએ રસોડું એટલું અપસેટ કરી રાખ્યું છે કે મને કાંઈ સૂઝતું નથી, એટલે આજે તો ટિફિન બહારનું જ મંગાવવું પડશે.’